Rapport.

En rapport/journal skal indeholde en overskrift, dit eget navn og navnet på de andre i gruppen. Dato for øvelsens udførelse. Lav en rude som vist nedenunder:

|  |  |  |
| --- | --- | --- |
| Dit navn | *Overskrift* | Dato for udførelse |
| Holddeltagere |  |  |

**1. Formål**.

Formålet kunne f.eks. være at eftervise Ohm´s lov eller at bestemme densiteten af et stof.

**2. Teori.** Formler der anvendes ved udregninger senere i rapporten og symbolernes betydning nedskrives her. **F.eks.:**

****

*ρ* er densiten målt i g/ml

*m* er massen målt ig

*V* er rumfanget målt ml

**3. Opstilling og øvelsens udførelse**.

* Tegn en skitse af opstillingen.
* Fortæl hvordan I lavede opstillingen og hvad I brugte i forsøget.
* Fortæl hvilke måleserier I lavede.
* Fortæl evt hvilke værdier I målte i den første måling af en måleserie.

**4. Præsentation af data.**

* Alle de værdier I målte i øvelsen skal skrives her.
* Lav en tabel hvis der er tale om en måleserie.

**5. Behandling af data.**

* Her skal man tegne grafer og f.eks. bestemme hældningskoefficienten.
* Det kan også være at der andre beregninger der skal udføres. Vis altid ét eksempel på en udregning hvis der f.eks. er tale om en måleserie.

**6. Konklusion.**

Angiv forsøgsresultaterne *(ikke måleresultaterne)* og tabelværdierne gerne i tabelform. Angiv forskel i procent.

Vurder om formålet med øvelsen er opfyldt. (Er teorien eftervist? Har I fundet den rigtige værdi eller har I lavet fejl undervejs?)

Angiv systematiske-og stokastiske fejlkilder og vurder evt. om fejlkilderne giver anledning til for store eller for små værdier. Prøv om du kan forklare hvorfor I ikke fik samme værdi som i tabellen eller teorien.